English: As I said in my opening statement, clearly, these interim arrangements are not as powerful as what was in place previously, and clearly that's something that we need to put in place in Wales so that we have more permanent arrangements in place. In terms of what's happening at the moment, I believe that the consideration given to how environmental law in Wales is working and how it works on a practical level is very valuable indeed. I think that safeguarding our environment is crucially important, and it's hugely important that we do review the law that we currently have, look at how we can improve that and ensure that it is still fit for the purposes that it was put in place for. What's interesting about the role of the IEPAW is that it responds immediately to the needs of people living in Wales and living under these environmental laws on a day-to-day basis, so we respond immediately to concerns that people have. Within the first year, we've had to focus a fair bit on the process of dealing with those submissions. We've already put in place a pro forma for putting those submissions in so that there's more structure, and then there is more detail as to what exactly the problem is and what the relevant laws are that we need to look at in more detail. Also, with the number of submissions that we've received, it's been important to create a system where we can look at this in its broader sense so we consider all the submissions that come in, and that process takes some time. We turn them over quite quickly, but we do ensure that we return to every submission within that initial period, because some of them have time-critical elements. We must ensure that they have received a response in due time. So, we carry out that assessment, and then that helps us to look at where we perhaps need to prioritise. We've had to develop prioritisation because of the number of submissions that we've received, and that has perhaps enabled us to focus our resources on the areas of greatest demand, or perhaps where we can provide greatest value. Also, during our initial period, we're about to publish an infographic, because one of the questions and one of the problems that became apparent when I began in the role was a concern as to where different issues related to environmental law went. Who had the power to deal with certain issues? Which bodies were supposed to be responsible for dealing with the various aspects of this? So, what we've done is to collaborate with those different bodies to create that infographic so that there's something available for us as the IEPAW to give to people who come to us with problems we can't deal with, because they're not within my remit, but also so that they ensure that those issues are properly dealt with. So, the resources that we have are limited. The powers that we have are also limited, but we've tried to do as much as we possibly can within this initial period, to do everything we can within the rules and regulations as they currently stand.
Welsh: Fel oeddwn i'n ei ddweud yn y datganiad agoriadol, yn amlwg mae'r rheoliadau interim yma yn llai grymus na beth oedd ar gael cynt. Yn amlwg, mae hwnna'n rhywbeth sydd angen rhoi mewn lle yng Nghymru, er mwyn rhoi rhywbeth mwy parhaol mewn lle. O ran beth sydd yn digwydd ar hyn o bryd, dwi'n credu bod yr ystyriaeth sy'n cael ei wneud o sut mae cyfraith amgylcheddol yng Nghymru yn gweithio, sut mae hwnna'n gweithio'n ymarferol ac hefyd y gyfraith o ran hynny, yn beth gwerthfawr iawn. Rwy'n credu bod amddiffyn ein hamgylchedd yn hollbwysig, ac mae'n bwysig iawn ein bod ni'n adolygu'r gyfraith sydd gyda ni ar hyn o bryd ac yn edrych ar sut ŷn ni'n gallu gwella honna a gwneud yn siŵr ei bod hi dal yn addas ar gyfer y pwrpasau y cafodd hi ei rhoi mewn lle ar eu cyfer. Beth sy'n ddiddorol, rwy'n credu, amboutu rôl AIDAC yw ei fod e'n ymateb yn syth i ofynion pobl sy'n byw yng Nghymru, sydd yn gweithio gyda ac yn byw gyda'r cyfreithiau amgylcheddol yma o ddydd i ddydd, ac felly dŷn ni'n ymateb yn syth i'r gofynion a'r gofidiau sydd gyda nhw yn bersonol. O fewn y flwyddyn gyntaf, dŷn ni wedi gorfod canolbwyntio tipyn ar y broses o dderbyn y ceisiadau hynny a delio gyda'r ceisiadau hynny. Dŷn ni yn barod wedi cyhoeddi pro forma nawr ar gyfer rhoi'r ceisiadau yna i mewn fel bod yna fwy o strwythur i'r ceisiadau sy'n dod o'n blaen ni, a hefyd mae hwnna'n golygu bod mwy o fanylder gyda ni amboutu beth yn gwmws yw'r broblem a beth yw'r cyfreithiau perthnasol sydd angen inni edrych arnynt yn fwy manwl. Hefyd, gyda'r nifer o geisiadau rydym ni wedi eu cael, mae e wedi bod yn bwysig creu system o gwmpasu hefyd, er mwyn inni allu ystyried yn ddwys y gwahanol geisiadau sy'n dod i mewn, ac mae'r broses yna yn cymryd tipyn o amser. Dŷn ni'n troi'r rheini drosodd mewn cyfnod byr iawn. Dŷn ni'n gwneud yn siŵr ein bod ni'n mynd nôl at bob cais o fewn y cyfnod cyntaf yna achos yn rhai ohonyn nhw mae yna elfennau amserol pwysig. Mae'n rhaid gwneud yn siŵr eu bod nhw wedi cael ymateb o fewn y cyfnod yna. So, dŷn ni'n cario mas yr asesiad cwmpasu yna, ac mae hwnna, wrth gwrs, yn ein helpu ni i wedyn edrych ar efallai ble mae'r blaenoriaethu sydd angen ei wneud. Dŷn ni wedi gorfod, eto, datblygu egwyddorion blaenoriaethu oherwydd nifer y ceisiadau sydd wedi dod i mewn, ac mae hwnna hefyd wedi ein galluogi ni efallai i ganolbwyntio ein hadnoddau ar y llefydd lle mae'r galw mwyaf, neu efallai lle dŷn ni'n gallu cynnig y gwerth mwyaf. Dŷn ni hefyd, yn ystod ein cyfnod cyntaf ni, ar fin cyhoeddi inffograffeg, achos un o'r cwestiynau ac un o'r problemau oedd yn amlwg iawn pan ddechreuais i yn y rôl oedd consérn amboutu ble roedd gwahanol faterion neu broblemau yn ymwneud â chyfraith amgylcheddol yn mynd. Pwy oedd â'r grym i ddelio â nhw? Pwy oedd y cyrff oedd i fod yn gyfrifol am ddelio â'r gwahanol agweddau? Felly beth dŷn ni wedi'i wneud yw cydweithio â'r cyrff gwahanol hynny er mwyn creu'r inffograffeg yma fel bod rhywbeth gyda ni fel yr AIDAC i roi i bobl os ydyn nhw'n dod atom ni gyda phroblemau dŷn ni ddim yn gallu delio â nhw, sydd ddim o fewn y rôl, o fewn sgôp y rôl sydd gyda fi ar hyn o bryd, ond hefyd fel eu bod nhw'n gallu gwneud yn siŵr bod y materion yna'n cael eu delio â nhw yn bwrpasol. Felly, mae'r adnoddau sydd gyda ni yn gyfyngedig. Mae'r pwerau sydd gyda ni yn gyfyngedig hefyd, yntefe, ond dŷn ni wedi trial gwneud cymaint â dŷn ni'n gallu o fewn y cyfnod cyntaf yma, gwneud beth dŷn ni'n gallu o fewn y rheoliadau sydd gyda ni ar hyn o bryd.